અધ્યાત્મ શું છે ? ધર્મ શું છે ? સંપ્રદાય શું છે ? ભારતીય સંસ્કૃતિના પાયા સાથે વણાયેલા આ શબ્દોનો ખરો અર્થ શું આપણે જાણીએ છીએ ? આપણે ક્યાંક હિન્દુ ધર્મને જન્મ સાથે જોડીએ છીએ, ક્યાંક આપણે તેને સુપ્રીમ કોર્ટની વ્યાખ્યાનુસાર જીવન જીવવાની એક પરંપરા સાથે જોડીએ છીએ. પરંતુ આ સવાલોના જવાબ સ્વપે હિન્દુ આધ્યાત્મિક અને સેવા મેળાના ઉપક્રમે શનિવારે અધ્યાત્મ, ધર્મ અને સંપ્રદાય પર એક પરિસંવાદનું આયોજન થયું હતું. પ. પૂ. સ્વામી શ્રી પરમાત્માનંદ સરસ્વતીજીના અધ્યક્ષપદે યોજાયેલી આ પરિષદમાં ચેન્નઈ સ્થિત ચિન્મય મિશનના આચાર્ય સ્વામી શ્રી મિત્રાનંદજી, છારોડી સ્થિત એસજીવીપી ગુરુકુળના પ.પૂ. માધવપ્રિયદાસજી સ્વામી, નવી દિલ્હીમાં એનસીઈઆરટીના પ્રો. શંકરશરણએ સંબોધન કર્યું હતું.